CELEX: 62017TN0658
Language: et
Date: 2017-09-21 00:00:00
Title: Kohtuasi T-658/17: 21. septembril 2017 esitatud hagi – Stichting Against Child Trafficking versus OLAF

27.11.2017   
            
            
               ET
            
            
               Euroopa Liidu Teataja
            
            
               C 402/48
            
         21. septembril 2017 esitatud hagi – Stichting Against Child Trafficking versus OLAF
   (Kohtuasi T-658/17)
   (2017/C 402/64)
   Kohtumenetluse keel: inglise
   
      Pooled
   
   
      Hageja: Stichting Against Child Trafficking (Nijmegen, Madalmaad) (esindaja: advokaat E. Agstner)
   
      Kostja: Euroopa Pettustevastane Amet (OLAF)
   
      Nõuded
   
   Hageja palub Üldkohtul:
   
               —
            
            
               tühistada Euroopa Pettustevastase Ameti (OLAF) 3. augusti 2017. aasta otsus asjas OC/2017/0451 haldusjuurdluse algatamata jätmise kohta;
            
         
               —
            
            
               kohustada OLAFit algatama haldusjuurdlus ja olenevalt juurdluse tulemustest edastama asi liikmesriigi õiguskaitseorganile kriminaalmenetluse läbiviimiseks ja/või Euroopa Liidu institutsioonidele haldusmenetluse läbiviimiseks;
            
         
               —
            
            
               mõista käesoleva menetluse kulud välja Euroopa Pettustevastase Ametilt (OLAF).
            
         
      Väited ja peamised argumendid
   
   Hagi põhjenduseks esitab hageja neli väidet.
   
               1.
            
            
               Esimene väide, et OLAF rikkus ELi õigusnorme ja tegi ilmseid hindamisvigu
               
                           —
                        
                        
                           Vaidlustatud otsus ei ole kooskõlas Euroopa liidu põhiväärtustega, acquis communautaire’iga ja ÜRO lapse õiguste konventsiooniga ning see tugineb toimiku materjalide ilmselt vääral tõlgendamisel.
                        
                     
         
               2.
            
            
               Teine väide, et ei võetud meetmeid ja jäeti juurdlus algatamata
               
                           —
                        
                        
                           OLAF jätab tähelepanuta seose selle vahel, kuidas enne ja praegu kasutatakse Euroopa Liidu varasid organisatsioonidele ja poliitikatele, mis ei järgi ELi õigusi ja väärtusi.
                        
                     
         
               3.
            
            
               Kolmas väide, mis tugineb õigusel olla ära kuulatud
               
                           —
                        
                        
                           OLAF ilmselgelt ei näidanud üles mingit huvi tõe tuvastamiseks, kui ta keeldus tunnistajaid kutsumast ja hagejaga kohtumast.
                        
                     
         
               4.
            
            
               Neljas väide, et rikuti menetlusnorme
               
                           —
                        
                        
                           10. septembril 2014 toimunud koosolekut, mille käigus hageja ja kaks Euroopa Komisjoni ametnikku esitasid seisukohti ja tõendeid, ei protokollitud.